
Szám: 109-11/ 2010.
JEGYZŐKÖNYV

Készült: Nagycenk Nagyközség Önkormányzatának Képviselő-testülete 2010. április 12. napján megtartott rendkívüli üléséről.

Jelen vannak: 
Ivánkovics Ottó polgármester

Barasits László képviselő




Csorba János képviselő




Fekete Árpád képviselő




Füzi Ernő képviselő




Horváth János képviselő

Horváth Rezső képviselő

Lex Ernő képviselő

Filátz Józsefné jegyző

Napirend:

1. Hegykő-Fertőszentmiklós Vízbázis diagnosztikai vizsgálatára benyújtott pályázat – hozzájárulási nyilatkozat
Ivánkovics Ottó: Tisztelt Képviselő-testület! A mai rendkívüli ülésünket megnyitom. Megállapítom, hogy határozatképesek vagyunk, 8 képviselő jelen van. Bugledich Attila és Ragats Péter jelezték, hogy nem tudnak jönni. Egyetlen napirendi pontunk van, a Hegykő-Fertőszentmiklós vízbázis diagnosztikai vizsgálatára benyújtott pályázat kapcsán kell polgármestereknek aláírást eszközölni. Az SZMSZ alapján testületi határozat kell előtte, vagy utána. Én ezt előzetesen kívánom megszavaztatni a testülettel. 

Kérem a napirendi pontról szavazzunk, aki ezzel egyetért, kérem jelezze kézfeltartással.

Füzi Ernő: Az iskolának van egy címerhasználati kérelme, arról is szavaznunk kell. 
Filátz Józsefné: Ma érkezett az igazgatóasszonytól a kérelem, hogy szeretnék a Széchenyi vetélkedő alkalmával a gyerekek pólóin Nagycenk község címerét használni. 

Ivánkovics Ottó: Rendkívüli ülésre sürgősségi indítványt benyújtani nem lehet. SZMSZ-ünk 12 § 1. pontja. Tehát ezzel nem tudunk mást csinálni, mint tudomásul venni. A tornacsarnok kérelemmel kapcsolatban nincs probléma, azt én saját hatáskörben tudom engedélyezni. 

Horváth Rezső: Nekem lenne még egy javaslatom, hogy a külterületi utakkal kapcsolatban vegyük fel napirendi pontra, a külterületi utak gréderezését, és a Varga József árajánlatának elfogadását. Ez most aktuális. 

Ivánkovics Ottó: Rendkívüli ülésre sürgősségi indítványt benyújtani nem lehet. 

Horváth Rezső: Indítványozom, hogy 3 napon belül hívjunk össze testületi ülést. Ha 3 fő indítványozza, 3 napon belül össze lehet hívni. 

Filátz Józsefné: Akár 3 órán belül is összehívhat 3 képviselő rendkívüli ülést. 

Ivánkovics Ottó: Kérem, legyen benn a jegyzőkönyvben, polgármester javaslatára, az SZMSZ-hez szigorúan ragaszkodva, nem tudunk szavazni a két napirendi pontról. 

Horváth János: Kérném, hogy most döntsünk róla. 

Lex Ernő: Ha fél órán belül össze lehet hívni rendkívüli testületi ülést, én csatlakozom, hogy tárgyaljuk meg. 

Filátz Józsefné: SZMSZ-ünk szerint, ha ez a testületi ülés bezárul, a Képviselő-testület 3 tagja úgy dönt, hogy szeretné a testületi ülést összehívni, ezt megteheti. Lehet két egymást követő ülés a mai napon. 

Ivánkovics Ottó: Tehát a mai rendkívüli ülés egyetlen napirendi pontja a Hegykő-Fertőszentmiklós vízbázis diagnosztikai vizsgálatára benyújtott pályázat aláírása. Aki ezzel a napirendi ponttal egyetért, kérem jelezze kézfeltartással. 

Döntéshozatal: 8 igen szavazattal, ellenszavazat és tartózkodás nélkül

1. Hegykő-Fertőszentmiklós Vízbázis – hozzájárulási nyilatkozat
Ivánkovics Ottó: Van-e valakinek erre vonatkozóan kérdése, észrevétele? Aki elfogadja a határozati javaslatot, kérem kézfeltartással jelezze.
Döntéshozatal: 8 igen szavazattal, ellenszavazat és tartózkodás nélkül

52/2010. (IV.12.) Kt. határozat

Nagycenk Nagyközség Önkormányzat támogatja a KEOP-2.2.3./A számú - a Hegykő-Fertőszentmiklós Vízbázis diagnosztikai vizsgálatára benyújtott pályázat magvalósítását.

Felkéri Ivánkovics Ottó Polgármestert, hogy a pályázatban körülírt cél sikeres megvalósítása érdekében aláírandó valamennyi okiratot írja alá, a testületi tagok  tájékoztatása mellett.

Határidő: azonnal

Felelős: Ivánkovics Ottó polgármester

Ivánkovics Ottó: Köszönöm szépen, a mai rendkívüli testületi ülést bezárom.
Jegyzőkönyv lezárva.

Kmf.

Filátz Józsefné
Ivánkovics Ottó


jegyző
polgármester

Készült: 2010. április 12-i rendkívüli Képviselő-testületi ülésen.


